Cité judiciaire

D'Cité judiciaire steet um Helleg-Geescht-Plateau an der Stad Lëtzebuerg. An hir sinn eng Partie Justizinstanzen a Justizverwaltungen ënnerbruecht. Architekte waren d'Bridder Rob a Léon Krier.

D'Iddi ass 1991 entstanen, wéi de Regierungsrot de Bauteministère beoptraagt huet, en neie Justizpalais um Helleg-Geescht-Plateau ze plangen. 1993 gouf d'Iddi vun engem Justizpalais fale gelooss zu Gonschte vun enger ganzer Cité aus aacht Gebaier, mat dem Zil, eng besser Integratioun an der Uewerstad z'erreechen.

An de Joren duerno huet en Desaccord tëscht dem Staat an der Stad Lëtzebuerg den Ufank vun de Bauaarbechte schleefe gelooss. Et goung dobäi ë. a. ëm d'Plaz selwer (d'Stad huet eng Zäit laang déi iwwerdeckelt Zuchgleiser zu Bouneweg virgezunn), d'Ausgesinn (en Tuerm, dee virgesi war, gouf aus dem Projet gestrach, d'Fassaden hu missen ugepasst ginn) an e en Impakt op d'Klasséierung vun der Alstad als UNESCO-Weltkulturierwen hunn (d'Unesco huet schliisslech gréng Luucht ginn).

De Grondstee gouf de 7. Oktober 2003 vun den deemolege Regierungsmemberen Erna Hennicot-Schoepges a Luc Frieden geluechtPose de la première pierre de la Cité judiciaire au plateau du Saint-Esprit op gouvernement.lu de 6. Oktober 2003, gekuckt den 3. Abrëll 2020. De Chantier hätt sollen 2006 ofgeschloss ginn, huet awer bis an déi zweet Hallschent vun 2008 gedauert. Am Juli 2008 sinn déi éischt Servicer erageplënnert; de 6. Oktober 2008 gouf d'Cité judiciaire offiziell ageweit.

Konscht um Bau
Baussen um Gebai vun der Cour supérieure de justice si véier Statuen op Sailen, déi d'Qualitéit "verschimmt", "am Gaang ze lauschteren", "am Gaang, z'ermanen" an "um Qui-vive" duerstellen. Opfälleg sinn och déi véier faarweg Vasen aus Edelstol vum Horst Glaesker, déi déi véier Elementer, d'"Grondprinzippie vun der Welt", symboliséiere sollen."Justitia seit zehn Jahren in neuem Glanz." wort.lu, 05.10.2018.

Justizinstanzen
Justizinstanzen an der Cité judiciaire:
+Cité judiciaire – LëtzebuergGebaiInstanzen / ServicerQuell: Informatiounspanneau an der Cité judiciaire, gekuckt de 16. Dezember 2024BCBâtiment commun
 Bibliothéik
 Pressezentrum
 Service d'accueil et d'information juridiqueCOHandelsgeriicht
 Service État civilCRIeweschte Geriichtshaff
 Verfassungeriicht
 Cassatiounsgeriicht
 Appellsgeriicht 
 Parquet général
 Kommunikatiouns- a PressedéngschtJPFriddensgeriicht
 Aarbechtsgeriicht
 Policegeriicht
 Bailen
 Ordonnances de paiement
 Saisien
 Service des enquêtes vum FriddensgeriichtJTJugend- a MomperschaftsgeriichtPLParquet Lëtzebuerg
 Parquet vum Bezierksgeriicht
 Parquet vum Policegeriicht
 Cellule de renseignement financierTLBezierksgeriicht
 Zivil, kriminell a correctionnell Kummeren
 Cabinet d'instruction
 Chambre de conseil vum Bezierksgeriicht
 Référé
 Scheedungen
 Ierfschaften
Barreau Lëtzebuerg
 Ausbreedung an Ausbaupläng 
Zanter Mëtt vun den 2020er Jore gëtt driwwer diskutéiert, datt d'Cité judiciaire net méi grouss genuch ass, an et misst een iwwerleeën, eng nei Cité judiciaire ze bauen, well vun der Plaz hier déi aktuell schwéier vergréissert kéint ginn."Neijoerschpatt vun der Justiz: Net genuch Plaz an net genuch Personal." 100komma7.lu, 09.01.2025.

An der Tëschenzäit gi Moossname getraff, Gebaier nobäi, fir Funktioune vun der Justiz, mat bäizehuelen. Sou soll bis 2030 den Ale Kolléisch um Boulevard Roosevelt, wou bis 2018 d'Lëtzebuerger Nationalbibliothéik dra war, ëmgebaut ginn, fir datt Servicer vum Bezierksgeriicht a vum Parquet do era plënnere kéinten. Och dräi nei Geriichtssäll, zwéi fir 50 an ee fir 20 Leit, sollen do amenagéiert ginn."Neue Bestimmung für das alte „Kolléisch“." wort.lu, 11.01.2025.

 Um Spaweck 

 D'Cité judiciaire ob der Websäit vun der Lëtzebuerger Regierung

Kategorie:Gebaier an der Stad Lëtzebuerg
Kategorie:Uewerstad